תקנות מס הכנסה (הוראות לעניין תיקון שומת הכנסת הנאמן וקביעת רווח הון בידיו בעקבות חלוקה לנהנה תושב חוץ)

{{ח:התחלה}}
{{ח:כותרת|תקנות מס הכנסה (הוראות לעניין תיקון שומת הכנסת הנאמן וקביעת רווח הון בידיו בעקבות חלוקה לנהנה תושב חוץ), התשס״ח–2008}}

{{ח:פתיח-התחלה}}
{{ח:תיבה|ק״ת תשס״ח, 1022|תקנות מס הכנסה (הוראות לעניין תיקון שומת הכנסת הנאמן וקביעת רווח הון בידיו בעקבות חלוקה לנהנה תושב חוץ)|https://olaw.org.il/takanot/takanot-6682.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 75יח|סעיפים 75יח}}, {{ח:חיצוני|פקודת מס הכנסה#סעיף 243|243}} {{ח:חיצוני|פקודת מס הכנסה#סעיף 244א|ו־244א}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות ופרשנות}}
{{ח:ת}} בתקנות אלה –
{{ח:ת|סוג=הגדרה}} ”הכנסת הנאמן הפטורה ממס“ – הכנסת הנאמן שאינה חייבת במס בישראל או שניתן לה פטור ממס בישראל, לפי כל דין;
{{ח:ת|סוג=הגדרה}} ”הסכום המיוחס לנהנה זר“ – הסכום הנמוך מבין אלה:
{{ח:תתת|(1)}} סכום הכסף שחולק בשנת המס לנהנה תושב חוץ;
{{ח:תתת|(2)}} כלל הכנסת הנאמן בתקופת ההשקעה, בניכוי סכום שווי החלוקות שהועברו בתקופת ההשקעה לנהנה תושב ישראל ובניכוי הסכום שיוחס לנהנה זר בשומות הכנסת הנאמן מיום יצירת הנאמנות ועד לתום שנת המס שקדמה לשנת החלוקה;
{{ח:תתת|(3)}} כלל הכנסת הנאמן בשנת החלוקה ובארבע שנות המס שקדמו לה;
{{ח:תת}} ובלבד שאם היה אחד הסכומים נמוך מאפס יראוהו כאפס;
{{ח:ת|סוג=הגדרה}} ”כלל הכנסת הנאמן“ – הכנסתו החייבת של הנאמן והכנסת הנאמן הפטורה ממס;
{{ח:ת|סוג=הגדרה}} ”הכנסת הנאמן“, ”הקניה“, ”חלוקה“, ”יוצר“, ”נאמן“, ”נאמנות בלתי הדירה“, ”נאמנות הדירה“, ”נאמנות יוצר תושב חוץ“, ”נאמנות לפי צוואה“, ”נאמנות תושבי ישראל“, ”נהנה“ ו”נכס“ – כהגדרתם {{ח:חיצוני|פקודת מס הכנסה#סעיף 75ג|בסעיף 75ג לפקודה}};
{{ח:ת|סוג=הגדרה}} ”נאמנות מוטבת“ – כל אחת מאלה:
{{ח:תתת|(1)}} נאמנות שהיא נאמנות בלתי הדירה במשך כל תקופת ההשקעה;
{{ח:תתת|(2)}} נאמנות שהיא נאמנות בלתי הדירה בשנת המס שהיתה נאמנות הדירה בעבר כי התקיימו בה אחת או יותר מהנסיבות המפורטות בפסקאות (1) עד (3) להגדרה ”נאמנות הדירה“, וחדלו להתקיים בה אותן נסיבות בשל פטירה של מי מהמנויים בפסקאות האמורות, או שלנהנה שהוא ילדו של היוצר מלאו 18 שנים או בשל שינוי בלתי חוזר במסמכי הנאמנות ולפיו לא קיימת עוד אפשרות לבטל את הנאמנות או להעביר או להחזיר נכס או הכנסה ליוצר, לבן זוגו, לעיזבונו או לחבר בני אדם מוחזק, הכל לפי העניין;
{{ח:תתת|(3)}} נאמנות תושבי ישראל שבה יותר מנהנה אחד, כל הנהנים בה הם יחידים תושבי חוץ שזהותם ידועה, מתקיימות בה הנסיבות המפורטות בפסקה (3) שבהגדרה ”נאמנות הדירה“ ואילולא התקיימו בה הנסיבות האמורות היא היתה מסווגת כנאמנות נהנה תושב חוץ;
{{ח:ת|סוג=הגדרה}} ”נהנה זר“ – כל אחד מאלה:
{{ח:תתת|(1)}} בנאמנות תושבי ישראל –
{{ח:תתתת|(א)}} נהנה יחיד שבעת יצירת הנאמנות היה תושב חוץ ובשנת המס הוא תושב חוץ ובלבד שהוא אינו ילדו של היוצר שבשנת המס טרם מלאו לו 18 שנים;
{{ח:תתתת|(ב)}} נהנה יחיד שבשנת המס הוא תושב חוץ ובלבד שכל היוצרים תושבי ישראל נפטרו לפני שנת המס;
{{ח:תתת|(2)}} בנאמנות יוצר תושב חוץ שחדלה להיות כאמור והיתה לנאמנות תושבי ישראל (להלן – השינוי), כל נהנה יחיד שבמועד השינוי היה תושב חוץ ובשנת המס הוא תושב חוץ ובלבד שהוא אינו ילדו של היוצר שבשנת המס טרם מלאו לו 18 שנים;
{{ח:תתת|(3)}} בנאמנות לפי צוואה – כל נהנה יחיד שבשנת המס הוא תושב חוץ;
{{ח:ת|סוג=הגדרה}} ”שווי החלוקות שהועברו“ – לעניין נכס, המחיר שיש לצפות לו במכירת הנכס על ידי מוכר מרצון לקונה מרצון, כשהנכס נקי מכל שיעבוד הבא להבטיח חוב, משכנתא או זכות אחרת הבאה להבטיח תשלום, ולעניין כסף – סכום הכסף שחולק;
{{ח:ת|סוג=הגדרה}} ”תקופת ההשקעה“ – התקופה שמיום יצירת הנאמנות ועד לתום שנת המס שבה היתה החלוקה לנהנה זר.

{{ח:סעיף|2|תיקון שומה בעקבות חלוקת כסף לנהנה זר}}
{{ח:תת|(א)}} היתה חלוקה של כסף לנהנה זר בנאמנות מוטבת, יחולו הוראות אלה:
{{ח:תתת|(1)}} בשנת החלוקה יראו את כל הסכום המיוחס לנהנה הזר כהכנסתו של הנהנה הזר;
{{ח:תתת|(2)}} עלה בשנת החלוקה הסכום המיוחס לנהנה זר על כלל הכנסת הנאמן באותה שנה, יראו את היתרה כהכנסתו של הנהנה הזר בארבע שנות המס שקדמו לשנת החלוקה, (להלן – ארבע השנים שקדמו לחלוקה), בזו אחר זו, מהאחרונה לראשונה, ובלבד שאם ניתן לראות ביתרה האמורה כהכנסתו של הנהנה הזר בשנת מס מסוימת, לא יהיה ניתן להעבירה לשנת המס שלפניה, וכן שבכל אחת מארבע השנים שקדמו לחלוקה הנאמנות היתה נאמנות מוטבת; ואולם לא יראו ביתרה כהכנסתו של הנהנה הזר, אלא בשנות המס מתוך ארבע השנים שקדמו לחלוקה שבהן הוא היה נהנה זר;
{{ח:תתת|(3)}} היה הסכום המיוחס לנהנה זר שרואים אותו כהכנסתו של הנהנה הזר לפי תקנה זו, כולו או חלקו, נמוך מכלל הכנסת הנאמן בשנת מס מסוימת, ייוחס באותה השנה לנהנה הזר כל סוג הכנסה מכלל הכנסת הנאמן, כיחס שבין הסכום המיוחס כאמור לכלל הכנסת הנאמן באותה שנת מס;
{{ח:תתת|(4)}} ייחוס כאמור בפסקאות (2) ו־(3) ייעשה גם אם היתה לנאמן שומה סופית לשנת מס מסוימת.
{{ח:תת|(ב)}} היתה בנאמנות מוטבת חלוקה של כסף ליותר מנהנה זר אחד – יחולו הוראות תקנת משנה (א), ובלבד שהסכום המיוחס לכל אחד מהנהנים הזרים כאמור באותה תקנת משנה, יהא לפי היחס שבין סכום הכסף שחולק לכל אחד מהם חלקי סך כל הכסף שחולק לכל הנהנים הזרים.

{{ח:סעיף|3|מכירה רעיונית ורכישה מחדש}}
{{ח:ת}} בחלוקה הראשונה לנהנה זר כאמור בפסקאות (1) ו־(2) להגדרה ”נהנה זר“ – יראו את נכסי הנאמנות כאילו נמכרו על ידי הנאמן ב־31 בדצמבר בשנת המס שקדמה לשנת המס שבה היתה החלוקה הראשונה כאמור, ונרכשו מחדש בידיו באותו המועד, והוראות {{ח:חיצוני|פקודת מס הכנסה#חלק ה|חלק ה׳ לפקודה}} יחולו על מכירת הנכסים כאמור כאילו נמכרו על ידי היוצר באותו המועד.

{{ח:סעיף|4|רווח הון בהקניה שלאחר חלוקה ראשונה ויום רכישה מחדש בידי הנאמן}}
{{ח:ת}} יראו כל הקניה שלאחר הבקשה כאמור {{ח:פנימי|סעיף 5|בתקנה 5(1)}}, כמכירה על ידי היוצר לעניין הוראות {{ח:חיצוני|פקודת מס הכנסה|הפקודה}}, והיא תחויב במס כפי שהיה אילו היה הנכס מועבר מהיוצר לנהנה זר במישרין; חויבה הקניה כאמור במס והמס שולם, יראו את הנאמן כאילו רכש את הנכס באותו מועד.

{{ח:סעיף|5|תנאים לתיקון שומה בעקבות חלוקה לנהנה זר}}
{{ח:ת}} הוראות תקנות אלה יחולו בהתקיים כל אלה:
{{ח:תת|(1)}} הנאמן ביקש, בדוח שהוגש לשנת המס שבה היתה החלוקה לנהנה זר, כי יחולו הוראות תקנות אלה בקביעת הכנסתו החייבת לאותה השנה;
{{ח:תת|(2)}} הנאמן והנהנה לא הודיעו על בחירתם שיראו את הכנסת הנאמן שחולקה כהכנסת הנהנה לפי הוראות {{ח:חיצוני|פקודת מס הכנסה#סעיף 75ז|סעיף 75ז(ז) לפקודה}};
{{ח:תת|(3)}} הנאמן לא מסר לפקיד השומה הודעה על ייעוד הכנסה ולפיה ביקש כי בחישוב הכנסתו יחולו הוראות {{ח:חיצוני|תקנות מס הכנסה (ייעוד הכנסה לנהנה יחיד תושב חוץ וקביעת רווח הון בנאמנות מיועדת)|תקנות מס הכנסה (ייעוד הכנסה לנהנה {{ח:הערה|[צ״ל: יחיד]}} תושב חוץ וקביעת רווח הון בנאמנות מיועדת), התשס״ח–2008}};
{{ח:תת|(4)}} שולם המס בשל המכירה הרעיונית האמורה {{ח:פנימי|סעיף 3|בתקנה 3}}, לפי העניין.

{{ח:סעיף|6|תחילה ותחולה}}
{{ח:תת|(א)}} תחילתן של תקנות אלה ביום א׳ בטבת התשס״ו (1 בינואר 2006) (להלן – יום התחילה), והן יחולו לגבי הכנסות הנאמן שהופקו או שנצמחו ביום התחילה ואילך, גם לגבי נאמנויות שהוקמו לפני יום התחילה.
{{ח:תת|(ב)}} על אף האמור בתקנת משנה (א), תחילת ארבע השנים שקדמו לשנת החלוקה כאמור {{ח:פנימי|סעיף 2|בתקנה 2(א)(2)}}, ותחילת תקופת ההשקעה, לא תהיה מוקדמת לשנת המס 2006.

{{ח:חתימות|ב׳ באייר התשס״ח (7 במאי 2008)}}
* '''רוני בר־און'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]